stanford-oval/wikipedia huggingface dataset:
מונחון IUPAC
סדר העדיפות של הקבוצות הפעילות

כאשר התרכובות מכילות יותר מקבוצה פעילה אחת, סדר העדיפות יקבע את התחיליות והסיומות. יוצאות מהכלל הן תרכובות בעלות קשרים כפולים או משולשים, אשר יכולות לקבל רק את הסיומת "אן" או "אין".
| סדר | קבוצה | נוסחה | סיומת | תחילית |
| --- | --- | --- | --- | --- |
| 1 | חומצה קרבוקסילית |  {\ce {R-COOH}} | חומצה -אואית | קרבוקסיל |
| 2 | אסטר |  {\ce {R-CO-O-R}} | -אואט | אין |
| 3 | אמיד |  {\ce {R-CONH_2}} | -אמיד | אין |
| 4 | ציאניד |  {\ce {R-CN}} | -ניטריל | ציאנו |
| 5 | אלדהיד |  {\ce {R-CHO}} | -אל | פורמיל |
| 6 | קטון |  {\ce {R-CO-R}} | -און | אוקסו |
| 7 | כוהל |  {\ce {R-OH}} | -אול | הידרוקסי |
| 8 | סולפידריל |  {\ce {R-SH}} | -תיאול | מרקאפטו |
| 9 | אמין |  {\ce {R-NH_2}} | -אמין | אמינו |
שם טריוויאלי

שיטת השמות הטריוויאליים היא השיטה הישנה לקרוא לתרכובות אורגניות או השם המסחרי של תרכובות אלו.
שם טריוויאלי > קטונים

השמות הטריוויאליים מגיעים משתי קבוצות: אלקילית או ארילית הקשורות לקבוצה קרבונילית. לדוגמה:
אצטון
אצטופנון
דיאתיל קטון
שם טריוויאלי > אלדהידים

השמות הטריוויאליים של האלדהידים מגיעים מהשם המקביל של החומצה הקרבוקסילית עם סיומת -(א)לדהיד (פורמלדהיד, אצטלדהיד וכו').
ראו גם

כימיה אורגנית
SI
איזומריות ציס-טראנס (cis-trans)
כימיה - מונחים
סמיילס
הערות שוליים

↑  (על מנת לזכור את הכינויים הללו נוהגים להשתמש במנמוניקה: "מת אתמול פרופסור לבוטניקה בפנטגון הקסום").
↑  1-מתיל-פרופאן הוא חומר זהה לבוטאן.

מקובל לבחור את המספר הנמוך ביותר לספירה.
אלני קונלאקיס

אלני קונלאקיס (באנגלית: Eleni Kounalakis; נולדה ב-3 במרץ 1966) היא פוליטיקאית אמריקאית המכהנת כסגנית המושל ה-50 של מדינת קליפורניה, מאז 2019. קונלאקיס, חברת המפלגה הדמוקרטית, היא האישה הראשונה שנבחרה לתפקיד זה. בין השנים 2010–2013 שירתה כשגרירת ארצות הברית בהונגריה.
ביוגרפיה > תחילת דרכה

קונלאקיס היא בתו של אנג'לו צאקופולוס, יזם מסקרמנטו, שם נולדה. היא ממוצא יווני וגדלה על ברכי הכנסייה האורתודוקסית של יוון. היא בעלת תואר ראשון מדארטמות' קולג' ותואר שני במנהל עסקים מבית הספר למנהל עסקים באוניברסיטת קליפורניה בברקלי.
לפני 2009 שימשה קונלאקיס כנשיאת חברת "AKT Development Corporation" – חברה בבעלות משפחתית המתמחה בנדל"ן, חקלאות, גידול מקנה, מים, מינרלים, בנייה, פיתוח קרקעות והשקעות בנכסים. החברה, שמשרדיה בסקרמנטו, נוסדה על ידי אביה בשנת 1964.
קונלאקיס ובעלה, העיתונאי מרקוס קונלאקיס, הקימו שני קתדרות אקדמיות ללימודים הלניים: הקתדרה ע"ש מרקוס ואלני קונלאקיס באוניברסיטת ג'ורג'טאון, והקתדרה על שם צאקופולוס קונלאקיס לכבוד קונסטנטינוס מיצוטקיס באוניברסיטת סטנפורד. שתי הקתדרות מתמקדות בהבנת מקורות הדמוקרטיה האתונאית. בנוסף, הם ייסדו את סדרת ההרצאות צקופולוס קונלאקיס במרכז הבין-לאומי לחוקרים ע"ש וודרו וילסון, המתמקדת בדמוקרטיה וביחסים בין-לאומיים.
קונלאקיס שירתה כמעט עשר שנים כנאמנה במועצת הדתות העולמית לשלום (WCRP). כהוקרה על עבודתה במועצה הוענקה לה "מדליית סנט פול", עיטור הכבוד הגבוה ביותר של הכנסייה האורתודוקסית היוונית בארצות הברית. בהמשך, ראש עיריית סן פרנסיסקו גווין ניוסום מינה אותה לכהן כנאמנה במרכז לזיכרון המלחמה ואומנויות הבמה של סן פרנסיסקו. ראש העיר שלאחר ניוסום, אד לי, מינה את קונלאקיס לחברה במועצת נמל סן פרנסיסקו. היא חברה ולשעבר בת חסותה של קמלה האריס.
ביוגרפיה > קריירה פוליטית

קונלאקיס שירתה ארבע פעמים כצירה בוועידה הדמוקרטית הלאומית וכחברה בוועד המרכזי של המפלגה הדמוקרטית של קליפורניה. היא שימשה גם כחברה בוועדת "First 5 California" ובוועדת הסרט הכחול לאוטיזם בקליפורניה. בנוסף, הייתה חברה במועצת הנאמנים של שמורת סאנדנס וחברה בפורום הלאומי לילדים וטבע של "קרן השימור" (The Conservation Fund). קונלאקיס שימשה גם כיועצת בכירה בקבוצת אולברייט סטונברידג'.
בשנת 2009 הכריז נשיא ארצות הברית ברק אובמה על כוונתו למנות את קונלאקיס לשגרירת ארצות הברית בהונגריה. ב-7 בינואר 2010 הושבעה לתפקידה בידי מזכירת המדינה של ארצות הברית הילרי קלינטון, וב-11 בינואר הגישה את כתב האמנתה לנשיא הונגריה לאסלו שויום. היא מילאה את שליחותה הדיפלומטית בבודפשט עד יולי 2013.
ב-24 באפריל 2017 הודיעה קונלאקיס על מועמדותה לתפקיד סגן מושל קליפורניה בבחירות 2018. לאחר הכרזת המועמדות היא ביקרה בכל 58 מחוזות קליפורניה במהלך מסע הבחירות שלה. הקמפיין שלה, שהתבסס על מעורבות קהילתית, זכה להכרה ממגזין טיים בזכות גיוס מאות מתנדבים ששלחו למעלה ממיליון מסרונים לבוחרים לפני יום הבחירות. בבחירות המקדימות הלא-מפלגתיות שהתקיימו ב-5 ביוני 2018 הגיעה למקום הראשון, כאשר חבר הסנאט של קליפורניה אד הרננדז הגיע למקום השני. ב-6 בנובמבר נבחרה קונלאקיס לתפקיד עם 56.6% מהקולות לעומת 43.3 האחוזים של יריבה, והפכה לאישה הראשונה שנבחרה לסגנית מושל קליפורניה.
קונלאקיס והמושל הנבחר גאווין ניוסם הושבעו לתפקידם ב-7 בינואר 2019. בנובמבר 2022 נבחרה קונלאקיס לכהונה שנייה. ב-24 באפריל 2023 הכריזה כי בכוונתה להתמודד לתפקיד מושלת קליפורניה בבחירות 2026. בעקבות מאמציה לפסול את דונלד טראמפ מהבחירות לנשיאות ארצות הברית 2024, נחשפה קונלאקיס למתקפת דוקסינג והזמנה בזדון של שירותי חירום לביתה, כחלק מסדרת אירועים דומים ברחבי המדינה.
הערות שוליים

↑  ליסה רנר, Say hello to Eleni Kounalakis, באתר Capitol Weekly‏, 27 בנובמבר 2018 (באנגלית)
↑  California Lt. Gov. Kounalakis says Harris was a mentor in her career, באתר MSNBC‏, 20 באוגוסט 2024 (באנגלית)
↑  Eleni Tsakopoulos Kounalakis, U.S. Ambassador to Hungary, 2010-2013, באתר שגרירות ארצות הברית בהונגריה (באנגלית)
↑  Eleni Kounalakis Wins California's Lieutenant Governor's Race, באתר CBS News‏, 7 בנובמבר 2018 (באנגלית)
↑  California Lieutenant Governor Election Results, באתר הניו יורק טיימס, 13 בדצמבר 2022 (באנגלית)
↑  כריסטופר קדלגו, Eleni Kounalakis first to launch campaign for California governor in 2026, באתר פוליטיקו, 24 באפריל 2023 (באנגלית)
↑  כריסטופר קדלגו, California lieutenant governor ‘swatted’ after push to boot Trump from ballot, באתר פוליטיקו, 4 בינואר 2024 (באנגלית)
| --- | --- |
בקרת זהויות :  PLWABN: 9810666077105606  GND: 107199624X  LCCN: n2015018305  SNAC: w6136h13  VIAF: 315174572   WorldCat (עם VIAF): 315174572
Finally Over It

Finally Over It הוא אלבום האולפן השלישי של הזמרת האמריקאית סאמר ווקר, שייצא לאור ב-2025 בהוצאת חברות התקליטים LVRN ואינטרסקופ רקורדס. אלבום זה מסמן את הפרק השלישי בסדרת Over It שלה, אחרי Over It‏ (2019) ו-Still Over It ‏(2021).
רקע והכרזה

לאחר צאת אלבום האולפן השני שלה Still Over It ב-5 בנובמבר 2021, שיתפה פעולה ווקר עם מספר אמנים שונים בשנתיים הקרובות, כולל אשר, ארי לנוקס וסיארה. במאי וביוני 2023, ווקר הוציאה שני פרויקטים בשם Clear 2: Soft Life ו-Clear: The Series. יותר משנה לאחר מכן, ב-7 ביולי 2024, דווח כי ווקר עבדה על אלבום האולפן השלישי שלה כאשר שיתפה תמונות שלה באולפן ההקלטות לצד רשימת רצועות פוטנציאלית של תשעה-עשר שירים.
ב-4 באוקטובר 2024, יום השנה החמישי לצאת אלבום הבכורה שלה Over It, ווקר אישרה שישנו חלק שלישי לסדרת האלבומים שלה Over It על ידי שיתוף בד בספוטיפיי בצבע תכלת המתאר את שלושת שמות האלבומים כשהשלישי ריק בחלקו. שבוע לאחר מכן, ב-11 באוקטובר, הכריזה ווקר על צאת Finally Over It וכן על יציאת הסינגל המוביל "Heart of a Woman". טיזר נלווה פורסם בהתאם לכך. ההודעה הקולית שצורפה לטיזר נוצרה בהשראת הודעה מהחבר לשעבר שלה, ליל מיץ', לאחר פרידתם ב-2023.
רשימת רצועות

| Finally Over It> מס' | Finally Over It> שם | Finally Over It> משך | Finally Over It>  | Finally Over It>  | Finally Over It>  | Finally Over It>  | Finally Over It>  | Finally Over It>  | Finally Over It>  |
| --- | --- | --- | --- | --- | --- | --- | --- | --- | --- |
| 2. | Heart of a Woman  | 2:51 |  |  |  |  |  |  |  |
היסטוריית יציאות לאור

| אזור | תאריך יציאה | פורמט (ים) | חברת תקליטים | הערות |
| --- | --- | --- | --- | --- |
| כלל העולם | 2025 | הורדה דיגיטלית • הזרמת מוזיקה • תקליטור • תקליט | LVRN • אינטרסקופ |  |
הערות שוליים

↑  Iasimone, Ashley (12 באוקטובר 2024). "Summer Walker Announces Finally Over It Album, With Lead Single "Heart of a Woman"". Billboard. נבדק ב-13 באוקטובר 2024. {{cite web}}:  (עזרה)
↑  Mamo, Heran (3 באפריל 2023). "Summer Walker Announces New EP Clear 2: Soft Life at Dreamville Festival". Billboard. נבדק ב-13 באוקטובר 2024. {{cite web}}:  (עזרה)
↑  Trapp, Malcolm (8 ביולי 2024). "Summer Walker Teases That Her Next Project Is On The Way". Rap-Up. נבדק ב-13 באוקטובר 2024. {{cite web}}:  (עזרה)
↑  Williams, Aaron (4 באוקטובר 2024). "Summer Walker Is Teasing A New Album, And Yes, She's Still Over It". Uproxx. נבדק ב-13 באוקטובר 2024. {{cite web}}:  (עזרה)
↑  Kearns, Sarah (11 באוקטובר 2024). "Summer Walker Is Finally Over It on New LP". Hypebeast. נבדק ב-13 באוקטובר 2024. {{cite web}}:  (עזרה)
↑  Grant, Shawn (11 באוקטובר 2024). "Summer Walker Announces Third Studio Album Finally Over It with Lead Single "Heart of a Woman"". The Source. נבדק ב-13 באוקטובר 2024. {{cite web}}:  (עזרה)
↑  Andrews, Elias (11 באוקטובר 2024). "Summer Walker Teases Her New Album With The Help Of Ex Lil Meech". HotNewHipHop. נבדק ב-13 באוקטובר 2024. {{cite web}}:  (עזרה)
קיילב פורטר

קיילב פורטר (באנגלית: Caleb Porter, נולד ב-18 בפברואר 1975 בטקומה), הוא מאמנה של קבוצת ה-MLS ניו אינגלנד רבולושן. קודם לכן, בשנים 2013–2017, אימן את קבוצת פורטלנד טימברס, גם היא מהליגה האמריקנית הבכירה. פורטר זכה עם הטימברס באליפות ארצות הברית בשנת 2015, ועם קולומבוס (אותה ניצח בגמר של 2015) זכה באותו תואר בשנת 2020.
קריירת אימון

בשנת 2000 לאחר קריירה קצרה ולא מוצלחת כשחקן, פורטר חזר לאינדיאנה כמאמן כדורגל בליגת הקולג'ים. תחילה שימש כעוזר מאמן באינדיאנה הוסיירס, בה שיחק כנער, ולאחר מכן הפך למאמן ראשי. בשנת 2006 עבר לאמן את קבוצת הקולג' אקרון זיפס מהעיר אקרון שבאוהיו. קבוצה זו ייצגה את שלוחת אוניברסיטת אוהיו באקרון. בשנת 2010 הוא הצליח לזכות עם אקרון באליפות הכדורגל לגברים של ה-NCAA. במקביל לעבודתו באוהיו, בשנים 2011 – 2012, שימש פורטר כמאמנה של נבחרת ארצות הברית בכדורגל עד גיל 23. עם הנבחרת הצעירה, הוא הצליח להעפיל למשחקים האולימפיים בלונדון, אך הנבחרת לא הצליחה לעלות לשלב הנוקאאוט, וסיימה את דרכה בשלב הבתים.
קריירת אימון > מאמן ראשי ב-MLS

בשנת 2012 זכה פורטר למינוי המקצועני הראשון שלו, עת מונה למאמנה הראשי של הפורטלנד טימברס, שהחלה את עונתה השנייה בליגה. בשנת 2014 אימן את קבוצת הליגה במשחק האולסטאר של ה-MLS (אשר שוחק בפורטלנד, בה אימן), בו ניצחו כוכבי הליגה את אלופת גרמניה, באיירן מינכן, בתוצאה 2-1. בשנת 2015 הוביל את הטימברס לזכייה ראשונה באליפות, במשחק בו הם ניצחו את קולומבוס קרו, אותה מאמן פורטר נכון לעונת 2021, 2-1 באצטדיון מפרה. פורטר סיים את דרכו בפורטלנד בתום עונת המשחקים של 2017.
בשנת 2019 מונה פורטר למאמנה של הקולומבוס קרו, והוביל אותה בתוך שנה לזכייה באליפות (השנייה בתולדותיה). באופן אירוני, קבוצתו זכתה באליפות באותו אצטדיון בדיוק בו זכה פורטר עם הטימברס בשנת 2015, ומול היריבה המושבעת של הטימברס – סיאטל סאונדרס.
תארים > פורטלנד טימברס

מאמן העונה: (2013)
אליפות ארצות הברית: (2015)
תארים > קולומבוס קרו

אליפות ארצות הברית: (2020)
גביע קמפאונס: (2021)
ראו גם

פרסי MLS
הערות שוליים

↑  Portland Timbers' Caleb Porter wins 2013 MLS Coach of the Year award
פמליקאו

מועדון הכדורגל של פמליקאו (בפורטוגזית: Futebol Clube de Famalicão), הידוע בקיצור כפמליקאו, הוא מועדון כדורגל פורטוגלי מהעיר וילה נובה דה פמליקאו, המשחקת בפרימיירה ליגה, ליגת העל בפורטוגל. המועדון נוסד ב-21 באוגוסט 1931.
מאז שנת 1952 עורכת הקבוצה את משחקי הבית שלה באצטדיון עירוני העשרים ושניים ביוני, אשר מכיל 5,307 מושבים. התקופה המוצלחת ביותר של המועדון הייתה בשנות ה-90 המוקדמות, בהן שיחקה הקבוצה בליגת העל הפורטוגלית במשך ארבע עונות בין השנים 1990–1994, ובעונה זו עורכת הקבוצה את הופעתה השביעית בליגת העל.
המועדון נמצא בבעלות קבוצת קוואנטום פסיפיק, שבראשה עומד כיום איש העסקים המיליארדר הישראלי, עידן עופר (85%).
היסטוריה

מועדון הכדורגל של פמליקאו הוקם ב-21 באוגוסט 1931 על ידי שישה חברים. משחק הבכורה של הקבוצה היה גם משחק הבכורה של מגרשה, קמפו דה ברבריה, והוא התקיים בשנת 1932 נגד פורטו. המדים הראשונים של הקבוצה היו בצבעים ירוק ולבן, אמנם במהרה השתנו צבעי מדי הקבוצה לכחול ולבן על-מנת שתוכל לשמש כקבוצת בת לפורטו. פמליקאו החלה להתחרות בעונת 1932/1933 באליפות ההעפלה המחוזית, בה היא גם זכתה.
במאה ה-20, הקבוצה ערכה שש הופעות בליגת העל הפורטוגלית: בעונות 1946/1947 ו-1978/1979 ובין השנים 1990–1994. במאה ה-21 החל המועדון בירידה ביכולתו, והוא הגיע עד לאליפויות המחוזיות. לאחר שבעונת 2008/2009 הגיעה הקבוצה לליגה החמישית בפורטוגל, בחודש מאי 2015 היא שבה לליגה הפורטוגלית השנייה.
בתחילת עונת 2018/2019, 51% ממניות המועדון נרכשו על ידי קבוצת קוואנטום פסיפיק, בראשה עומד איש העסקים הישראלי עידן עופר שמחזיק גם ב-33% מהמניות במועדון אתלטיקו מדריד. ב-28 באפריל 2019 העפילה הקבוצה לליגת העל הפורטוגלית בפעם הראשונה מזה 25 שנים.
ב-11 בספטמבר 2019 קבוצת קוואנטום פסיפיק העלתה את החזקתה בקבוצה לכ-85% מהמניות.
הקבוצה מארחת את משחקי הבית שלה באצטדיון עירוני העשרים ובשניים ביוני מאז פתיחתו בשנת 1952. המגרשים הקודמים של הקבוצה היו קמפו דה ברבריה שנפתח בשנת 1932, וקמפו דה פרייאו שנפתח בשנת 1946. לקראת שנת 2019 תוכננו באצטדיון עבודות שדרוג על-מנת לשפר את הנוחות ואת הטכנולוגיה באצטדיון, וכן על-מנת להגדיל את מספר המושבים שבו ב-7,500 מושבים נוספים.
סגל שחקנים

נכון ל-23 בספטמבר 2024
הערות שוליים

↑  Historial באתר הרשמי של המועדון, 25 ביוני 2015 (בפורטוגזית)
↑  Patrick. "Project Famalicão: The story so far and what it could mean for the future of Portuguese football". portugoal.net (באנגלית בריטית). נבדק ב-2019-11-26.
↑  Hazani, Golan (1 ביולי 2018). "Israeli Billionaire Idan Ofer Acquires Portuguese Second League Soccer Club". CTECH - www.calcalistech.com. נבדק ב-2019-05-03. {{cite web}}:  (עזרה)
↑  Famalicão confirma subida à Segunda Liga באתר Record, ‏ 10 בספטמבר 2015 (בפורטוגזית)
↑  Una empresa israelí compró un club de fútbol portugués באתר AJN, ‏} 2 ביולי 2018 (בספרדית)
↑  Famalicão volta à I Liga 25 anos depois באתר Diano de Noticias, ‏ 28 באפריל 2019 (בפורטוגזית)
↑  Quantum Pacific Group passa a deter 85 por cento da SAD do Famalicão באתר O Jogo, ‏ 11 בספטמבר 2019 (בפורטוגזית)
↑  Plantel, FC Famalicão (ב־European Portuguese)
| --- | --- |
בקרת זהויות :  VIAF: 144802027   WorldCat (עם VIAF): 144802027
מלחמת צ'צ'ניה הראשונה

מלחמת צ'צ'ניה הראשונה (השם הרשמי ברוסיה: המבצע להשבת הסדר החוקתי ברפובליקת צ'צ'ניה) היא מלחמה שהתרחשה בשטחי צ'צ'ניה ובאזורי צפון הקווקז בין כוחות צבא ומשטרה רוסיים לבין הרפובליקה הצ'צ'נית של איצ'קריה שהכריזה על עצמה באופן חד צדדי כמדינה עצמאית בשנת 1991 ותבעה להיפרד מהפדרציה הרוסית. מטרת המבצע הייתה להשתלט על המחוז הבדלני ולהשיבו לשליטת הממשלה הפדרלית.
המלחמה ארכה שנתיים ובמהלכה נהרגו אלפי חיילים רוסים ואלפי חמושים צ'צ'ניים. רבים ראו במלחמה כטיהור אתני שרוסיה ביצעה כנגד האוכלוסייה האזרחית בצ'צ'ניה לאחר שעשרות אלפי אזרחים צ'צ'נים נהרגו ומאות אלפים הפכו לפליטים. המלחמה אומנם הסתיימה בתבוסה צבאית גדולה לכוחות הרוסים שנכשלו בהשגת מטרת המבצע, אך הצבא הרוסי לא בחל באף אמצעי לזריעת הרס חסר הבחנה במחוז המורד.
הפעילות התקשורתית במלחמה

בכדי לשרת את מטרתם בהקמת מדינה צ'צ'נית עצמאית והתנתקות מברית המועצות עליהם היה לפנות לקהלים מגוונים בכדי לקבל תמיכה לפעולה זו לצד הפעולות הצבאיות. ניתן לחלק את הפעילות התקשורתית לפעילות שפנתה לשלושה קהלי יעד עיקריים.
קהל היעד הראשון היה האוכלוסייה הצ'צ'נית אליה שאפו להעביר מסרים מאחדים, שמצדיקים את פעולות הממשל אל מול הכוחות הרוסיים במטרה להביא להקמת המדינה וכך שלא ישתפו פעולה עם הרוסים. הנשיא דודייב היה עולה לשידור בכל יום מרחבי הלחימה והופצו עיתונים ברחבי צ'צ'ניה בכדי להעביר ולחדד את מסרי הממשל.
קהל היעד השני היה הקהל הרוסי. קהל יעד זה היה קהל משמעותי וגדול שהיה רגיש לשפיכות הדמים במלחמה עם צ'צ'ניה. הממשל הצ'צ'ני הבין כי אם יצליח למתג את המלחמה כמיותרת בפני הקהל הרוסי, תפרוץ התנגדות ומחאה רוסית כנגד הממשל.
הקהל השלישי היה דעת הקהל העולמית. הממשל הצ'צ'ני ניהל העברת מסרים יומית בכדי לגייס את דעת הקהל העולמית למאמצים להתנקות מברית המועצות. המסרים התבטאו בהצגת הצבא הרוסי ופעולותיו כמפר אמנות זכויות אדם בינלאומיות ופוגע באוכלוסייה באמצעות הפעלת אש לא סבירה. הם הרחיבו את השפעת המסרים על ידי שימוש בעיתונאים זרים שהכניסו למדינה ולזירות הקרב כדי להראות לעולם "צד אובייקטיבי" המראה את הנפגעים וההריסות מהפעולות הצבאיות של רוסיה.
מפקדים > מפקדי הקבוצות המאוחדות של הכוחות הפדרליים ברפובליקה הצ'צ'נית

|  | שם | תקופת כהונה |
| --- | --- | --- |
| 1. | אלכסיי מיטיוחין | דצמבר 1994 |
| 2. | אנטולי קוואשנין | דצמבר 1994 - פברואר 1995 |
| 3. | אנטולי קוליקוב | פברואר - יולי 1995 |
| 4. | אנטולי רומנוב | יולי - אוקטובר 1995 |
| 5. | אנטולי שקירקו | אוקטובר - דצמבר 1995 |
| 6. | ויאצ'סלב טיחומירוב | ינואר - אוקטובר 1996 |
| 7. | קונסטנטין פוליקובסקי | יולי - אוגוסט 1996 |
ראו גם

מלחמת צ'צ'ניה השנייה
לקריאה נוספת

יגיל הנקין, ננצח או שנעלם/ תולדות מלחמת צ'צ'ניה הראשונה 1994-1996, הוצאת מערכות, 2007
ארקדי בבצ'נקו, סיפורו של חייל, הוצאת ספריית מעריב
הערות שוליים

↑  Стенограмма заседания ГД от 13 декабря 1994 года
↑  "Первая чеченская кампания 1994-1996 годов". РИА Новости (ברוסית). נבדק ב-2017-02-09.
↑  "20 лет конфликта в Чечне: как республику возвращали к мирной жизни". РБК. נבדק ב-2017-02-09.
↑  Канич М. Забытый геноцид (часть 2) // Полярная Звезда : журнал. — 20.10.2006
↑  Канич М. Забытый геноцид (часть 1) // Полярная Звезда : журнал. — 13.10.2006
↑  שלימים הפכה לרפובליקה הצ'צ'נית אישקריה, לפני שהוכפפה חזרה לרוסיה בעשור הראשון של המאה ה-21, בתור הרפובליקה הצ'צ'נית
↑  Дайджест: Десять дней, которые отменили мир
↑  IGPI — Политический мониторинг. Тимур Музаев — Чеченская Республика Ичкерия
1 2  Сайт российской политической партии «Родина»: Преступления режима Дудаева — Масхадова.
↑  Новейшая история Отечества. XX век: Учеб. для студ. высш. учеб заведений: В 2 т. / Под ред. А. Ф. Киселева, Э. М. Щагина. -М.: Гуманит. изд. центр ВЛАДОС, 1999. — Т. 2 — стр. 404
↑  ЦЕНА «ГУМАНИЗМА» В ЧЕЧЕНСКОЙ ВОЙНЕ. А. Н. Савельев
↑  ст. 17 Закона о республиканском бюджете Российской федерации на 1993 год № 4966-1 от 14.05.1993 г
↑  Гродненский Н. Первая чеченская. Минск: ФУАинформ, 2007, с. 282—285
↑  Павла Грачева уволили // KP.RU
↑  Авиация в Первой чеченской войне
↑  Постановление Конституционного Суда РФ от 31.07.1995 г. № 10-П
↑  Хроника войны в Чечне, Chechnya.genshtab.ru
↑  ВОРОБЬЕВ Эдуард Аркадьевич
↑  ВОРОБЬЕВ: «Это была операция не на исполнение, а на устрашение»
↑  פיוטקין, לוחמת מידע בעימות הרוסי-צ'צ'ני בשנים 1994–1996, מערכות 392(1), 2003, עמ' 18-23.
↑  Daniloff, N., Growing Pains: Media in the Northern Caucasus, Harvard International Journal of Press 1(3), 1996, עמ' pp. 103-111
| --- | --- |
בקרת זהויות :  NLI: 987007537104405171  GND: 4455442-4  NKC: ph194675 
מפת רוסיה (צ'צ'ניה באדום).
צ'צ'ניה ושכנותיה (אזור הקווקז).
חייל צ'צ'ני עומד בקרבת בנייני הממשלה ההרוסים.
לוחמיו של דז'וחאר דודאייב מול הארמון הנשיאותי בגרוזני. דצמבר 1994
לוחם צ'צ'ני, במהלך המתקפה על העיר גרוזני. ינואר 1995
צ'צ'ני מתפלל, במהלך המתקפה על גרוזני, ינואר 1995
לוחם צ'צ'ני מציג רובה ששדד וקסדת טנק לראשו. ינואר 1995
פלישת גרמניה הנאצית לפולין

המערכה בפולין (בפולנית: Wojna obronna 1939 roku, ובתרגום לעברית: "מלחמת ההגנה של 1939"; בגרמנית: Polenfeldzug, ובתרגום לעברית: "המערכה בפולין") כללה את פלישתן של גרמניה הנאצית וברית המועצות לפולין בתחילת מלחמת העולם השנייה.
המתקפה החלה ב-1 בספטמבר 1939, שבוע בלבד לאחר החתימה על הסכם ריבנטרופ–מולוטוב, והסתיימה ב-6 באוקטובר 1939 לאחר שגרמניה וברית המועצות כבשו למעשה את כל פולין. מערכה זו הייתה יריית הפתיחה של מלחמת העולם השנייה באירופה, לאחר שבריטניה וצרפת מימשו את התחייבותן בברית ההגנה שלהם עם פולין והכריזו מלחמה על גרמניה ב-3 בספטמבר 1939. לאחר המערכה בפולין השתררה תקופה של שקט יחסי באירופה - תקופת המלחמה המדומה.
בעקבות תרמית ההתקפה על תחנת הרדיו בגלייביץ פלשו כוחות גרמניים לפולין מצפון מדרום וממערב. מאחר שהצבא הפולני לא יכול היה להגן על גבולותיה הארוכים של פולין הוא נסוג מזרחה. הפולנים ניהלו מלחמת השהייה נואשת בתקווה לעכב את הגרמנים עד בוא העזרה מבעלות הברית אך זו לא באה. בעקבות התבוסה הפולנית בקרב על בזורה (Battle of Bzura) נסוג הצבא הפולני מדרום מזרח פולין. ב-17 בספטמבר 1939 פלש הצבא האדום לחלקה המזרחי של פולין. הסובייטים פעלו בשיתוף פעולה עם הנאצים, תוך מילוי חלקם בחלק הסודי של הסכם ריבנטרופ–מולוטוב (חלוקת אירופה לאזורים בשליטה סובייטית ובשליטה גרמנית). דבר זה הבטיח להיטלר את החזית המזרחית ואיפשר לו להפנות את כוחותיו לעבר המערב ללא חשש ממתקפה רוסית במזרח. הממשלה והפיקוד הפולני העליון הבינו שההגנה על פולין נכשלה והורו לחיילים להתפנות לרומניה הנייטרלית.
בתחילת אוקטובר השתלטו גרמניה וברית המועצות למעשה על כל פולין. הממשלה הפולנית (שמעולם לא נכנעה) יחד עם שאריות הצבא וחיל האוויר שלה התפנו לרומניה והונגריה השכנות. לאחר מכן רבים מהם הצטרפו לצבא הפולני בצרפת, בסוריה ובבריטניה.
במהלך מבצע ברברוסה כבשו הגרמנים את השטחים הפולניים שהיו בשליטת הרוסים, והרוסים כבשו אותם בחזרה בשנת 1944. במהלך המלחמה נהרגה יותר מ-15% מאוכלוסיית פולין.
המערכה בפולין סימנה את קיצה של הרפובליקה השנייה של פולין ותחילת מלחמת העולם השנייה.
רקע

האידאולוגיה הנאצית ראתה לעצמה מטרה לכבוש שטחים באירופה ולהחיל בהם את "הסדר החדש". על פי החזון הנאצי, המדינה הגרמנית עצמה תתרחב מזרחה לכיוון פולין וברית המועצות כדי לאפשר מרחב מחיה (Lebensraum) לעם הגרמני. לאחר עליית אדולף היטלר לשלטון בגרמניה הוא התמקד בביסוס שלטונו והציג את גרמניה כמדינה שוחרת שלום. ב-26 בינואר 1934 חתמה גרמניה עם פולין על הסכם אי התקפה לתקופה של עשר שנים.
למרות ההסכם פעלה גרמניה להשיג את מטרות ההתפשטות שלה. ב-1933 פרשה מוועדת פירוק החימוש ומחבר הלאומים. ב-1935 הכריז היטלר כי מבחינתו חוזה ורסאי מבוטל וגרמניה תחזור להתחמש ולהגדיל את צבאה. במרץ 1938 אוחדה אוסטריה עם גרמניה באנשלוס. בעקבות ועידת מינכן סופח חבל הסודטים בצ'כיה לגרמניה ובמרץ 1939 סופחה שאר צ'כיה לגרמניה. בשלב זה פנתה גרמניה לכיוון פולין. באוקטובר 1938 החלו הגרמנים להעלות דרישות תוקפניות חוזרות ונשנות לקבל לידיהם את "המסדרון הפולני" ואת דנציג. ביקורו של יואכים פון ריבנטרופ, שר החוץ הגרמני, בוורשה בינואר 1939 לא הביא לפתרון המשבר. ב-31 במרץ הכריזה בריטניה על ערבותה לגבולות פולין, ויוזף בק ביקר בלונדון. בעקבות הביקור ביטל היטלר ב-28 באפריל 1939 את חוזה אי ההתקפה הגרמני פולני, שנחתם ב-1934.
באוגוסט 1939 נחתם חוזה אי-התקפה בין רוסיה לגרמניה, שכונה "הסכם ריבנטרופ–מולוטוב". ההסכם קבע בסעיף סודי כי עם פרוץ המלחמה יחולקו שטחים בין תחום השפעתה של ברית המועצות לתחום השפעתה של גרמניה: בתחום השפעתה של ברית המועצות יהיו פינלנד, אסטוניה, לטביה, מזרח פולין וחלק מרומניה ובתחום השפעתה של גרמניה יהיו ליטא ומערב פולין.
הצדדים היריבים > גרמניה

לגרמניה היה יתרון מספרי משמעותי על פני פולין. בנוסף הצבא הגרמני התחזק מאוד לפני תחילת המערכה. לצבא היבשה של הוורמאכט היו כ-2,400 טנקים מאורגנים ב-6 דיוויזיות פאנצר, אשר עשו שימוש בדוקטרינת לחימה חדשה. לפי הדוקטרינה דיוויזיות אלו יפעלו בשיתוף עם יחידות אחרות בצבא במטרה להבקיע את קו ההגנה של האויב, לבודד יחידות אויב ולהשמידן. לאחר מכן כוחות רגלים, חלקם משוריינים, יחזרו על אותו דפוס פעולה. הלופטוואפה (חיל האוויר) יספק הגנה טקטית ואסטרטגית במיוחד באמצעות מפציצי צלילה שיתקיפו את קווי ההגנה והתקשורת של האויב. הדוקטרינה החדשה כונתה מלחמת בזק (בליצקריג), אולם היסטוריונים נוטים לגרוס שהפעולות הגרמניות במהלך המערכה היו יותר שמרניות ועשו שימוש בשיטות ידועות. האסטרטגיה של הוורמאכט תאמה יותר את תפיסת החיסול (בגרמנית Vernichtungsgedanken). לפי תפיסה זו ההתמקדות היא בכיתור על מנת ליצור כיסים מבודדים בשורות האויב.
מטוסים מלאו תפקיד מרכזי במערכה. מפציצים תקפו ערים והביאו לאבדות כבדות בנפש בקרב האוכלוסייה האזרחית. מטרתם הייתה לשבור את המורל של האוכלוסייה האזרחית. כוחות הלופטוואפה הורכבו מ-1,180 מטוסי קרב, 290 מפציצי צלילה "שטוקה", 290 מפציצים רגילים (בעיקר מדגם היינקל He 111), ו-240 מטוסי צי. בסך הכול לגרמניה היו קרוב ל-3,000 מטוסים, שני שלישים מהם היו מודרניים. חצי מהכוח האווירי נפרס בחזית הפולנית. הלופטוואפה השתתף במלחמת האזרחים בספרד וכתוצאה מכך היה בין חילות האוויר המנוסים, המאומנים והמצוידים ביותר נכון לשנת 1939.
כמו כן, לגרמנים הייתה רשת סוכני מודיעין טובה אשר דיווחה על מרבית תנועות הצבא הפולני. גרמניה נהנתה מסיועם של גרמנים רבים אשר התגוררו בפולין (ושל מיעוטים אחרים) והיא הכירה היטב את רשת הרכבות הפולנית כיוון שמהנדסים גרמנים בנו אותה.